
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία ΊΔΡΥΜΑ ΠΕΡΙΚΛΗ Σ. ΘΕΟΧΑΡΗ» και 
κύρωση του οργανισμού αυτού. 1 

ΑΠΟΦΑΣΕΙΣ 

Παράταση προθεσμιών υποβολής δηλώσεων και κα¬ 


ταβολής των οφειλόμενων φόρων για τη Δ.Ο.Υ. 
Ιστιαίας, λόγω μεταστέγασήςτης σε νέο κτίριο. ... 2 

Αύξηση μετοχικού κεφαλαίου του Ελληνικού Οργανι¬ 
σμού Μικρομεσαίων Μεταποιητικών Επιχειρήσεων 

και Χειροτεχνίας (ΕΟΜΜΕΧ). 3 

Αύξηση ανωτάτου ορίου έκδοσης εγγυητικών επιστο¬ 
λών από την Τράπεζα Αττικής Α.Ε. 4 

Διόρθωση σφάλματος απόφασης «Ρυθμιστική Θήρας 
κυνηγετικής περιόδου 2001 - 2002». 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία ΊΔΡΥΜΑ ΠΕΡΙΚΛΗ Σ. ΘΕΟΧΑΡΗ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την από 10 Αυγούστου 1999 ιδιόγραφη διαθήκη, που 
δημοσιεύθηκεμετοαριθ. 1937/24.3.2000 πρακτικό του Μον. 
Πρωτ. Αθηνών με την οποία ο Περικλής Σ. Θεοχάρης σύστη¬ 
σε κοινωφελές ίδρυμα με την επωνυμία ΊΔΡΥΜΑ ΠΕΡΙΚΛΗ 
Σ. ΘΕΟΧΑΡΗ» και με έδρατην Αθήνα και ειδικότερατο Ίδρυ¬ 
μα Ιατροβιολογικών Ερευνών της Ακαδημίας Αθηνών. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. -Την από 11/23.3.2001 γνωμοδότηση του Συμβουλίου 
Εθνικών Κληροδοτημάτων. 


4.- Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571Β’). 

Με πρόταση του Υπουργών Εθνικής Παιδείας και Θρη¬ 
σκευμάτων και του Υφυπουργού Οικονομικών αποφασί¬ 
ζουμε: 

Άρθρο μόνο. 

1. - Εγκρίνουμε τη σύστασητου κοινωφελούς ιδρύματος 
με την επωνυμία ΊΔΡΥΜΑ ΠΕΡΙΚΛΗ Σ. ΘΕΟΧΑΡΗ», η 
οποία έγινε από τον Περικλή Σ. Θεοχάρη με την από 10 Αυ¬ 
γούστου 1999 ιδιόγραφη διαθήκη του, που δημοσιεύθηκε 
μετοαρ. 1937/24.3.2000 πρακτικό του Μον. Πρωτοδικεί¬ 
ου Αθηνών. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Εθνικής Παιδείας και Θρησκευμάτων και Οικο¬ 
νομικών και διέπεται από τις διατάξεις της ανωτέρω συ- 
στατικήςτου πράξης, του παρακάτω οργανισμού, του α.ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΠΕΡΙΚΛΗ Σ. ΘΕΟΧΑΡΗ". 

Άρθρο 1. 

Μορφή - Επωνυμία - Έδρα - Σφραγίδα 

1 .-Το κοινωφελές ίδρυμα με την επωνυμία ΊΔΡΥΜΑ ΠΕ¬ 
ΡΙΚΛΗ Σ. ΘΕΟΧΑΡΗ", που συστήθηκε από τον Περικλή Σ. 
Θεοχάρη με την από 10.8.1999 ιδιόγραφη διαθήκη του, 
που δημοσιεύθηκε με το αριθ. 1937/24.3.2000 πρακτικό 
του Μον. Πρωτοδικείου Αθηνών, αποτελεί νομικό πρόσω¬ 
πο ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του α.ν. 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2.- Έδρα του ιδρύματος είναι η Αθήνα και ειδικότερα το 
Ίδρυμα Ιατροβιολογικών Ερευνώντης Ακαδημίας Αθηνών. 

3.- Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

Α. Η προαγωγή της επιστήμης της Μηχανικής υπό την 
ευρεία έννοια του όρου δηλ. περιλαμβανομένων και της 
θεωρητικής και της εφηρμοσμένης μηχανικής. 

Β. Η ανάδειξη του επιστημονικού, ερευνητικού και διοι¬ 
κητικού έργου και της εν γένει προσωπικότητας του Πε¬ 
ρικλή Σ. Θεοχάρη. 

Για την επίτευξη των σκοπών του το Ίδρυμα μπορεί να 
προβαίνει στις εκάστοτες πρόσφορες ενέργειες, μεταξύ 
των οποίων αναφέρονται ενδεικτικά οι εξής: 

1. Εκδόσεις και αξιοποίηση έργων του Περικλή Σ. Θεο- 
χάρη. 

2. Συγκέντρωση σε τόμους των επιστημονικών εργα- 
σιώντου Π. Θεοχάρη σε επαρκή αριθμό αντιτύπων. 

3. Καθιέρωση «διεθνούς βραβείου Π. Θεοχάρη» απονε- 
μομένου ανάτριετία (3 έτη) σε επιστημονική εργασία σχε¬ 
τική με τη Μηχανική. 

4. Καθιέρωση βραβείου «Π. Θεοχάρη» μετά χρηματικού 
επάθλου στην περιοχή της «θεωρητικής και εφηρμοσμέ¬ 
νης μηχανικής» απονεμομένου ανά διετία (2 έτη) από την 
Ακαδημία Αθηνών, για την καλύτερη σχετική δημοσίευση 
σε έγκριτα ερευνητικά περιοδικά διεθνούς κυκλοφορίας. 

5. Οικονομική υποστήριξη επιστημονικών έργων με στό¬ 
χο την δημοσιοποίηση και αξιοποίηση του αδημοσίευτου 
έργου του Π. Θεοχάρη. 

6. Χορήγηση υποτροφιών σε μεταπτυχιακούς φοιτητές 
ή σπουδαστές Πολυτεχνικών ή Πανεπιστημιακών Σχολών 
στην περιοχή της Μηχανικής. 

7. Χορήγηση μιας (1) υποτροφίας στην περιοχή της Ια- 
τροβιολογικής έρευνας, απονεμομένης ανά διετία (2 έτη) 
σε επιστήμονα μέχρι τριάντα πέντε (35) ετών. 

8. Θέσπιση «Βραβείου Ζωής Στ. Θεοχάρη» μητέρας του 
Π. Θεοχάρη, απονεμομένου ανά τριετία (3 έτη) σε Ελλη- 
νίδα για την προσφορά της στον Ελληνισμό και στην Ορ¬ 
θοδοξία, στην Επιστήμη, στις Τέχνες, στα Γράμματα και 
γενικώς για την εθνική και κοινωνική της δράση. 

Το Ίδρυμα για την επίτευξη των παραπάνω στόχων μπο¬ 
ρεί να συνεργάζεται με άλλα Ιδρύματα, ΑΕΙ και πνευματι¬ 
κούς εν γένει φορείς του εσωτερικού ή του εξωτερικού. 
Επίσης το Ίδρυμα μπορεί μέσω συμβούλων ή συνεργα¬ 
τών να υποβάλλει προτάσεις για χρηματοδότηση ερευνη¬ 
τικών προγραμμάτων από φορείς του εσωτερικού ή του 
εξωτερικού. 

Η επιλογή των σκοπών καθώς και το ύψος των χρηματι¬ 
κών βραβείων και οικονομικών παροχών (υποτροφίες, ενι¬ 
σχύσεις κλπ.) θα καθορίζεται από το Δ.Σ. του ιδρύματος 
με βάση τις υπάρχουσες οικονομικές συνθήκες και δυνα- 
τότητές του, σύμφωνα πάντα με τις σχετικές διατάξεις 
του α.ν. 2039/39. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

Α. ΑΚΙΝΗΤΑ 

1. Πολυόροφη οικοδομή (πολυκατοικία) στην Αθήνα επί 


της οδού Διαμαντοπούλου 6, διαμπερής προς οδό Κόκκι¬ 
νη Μιχ. που αποτελείται από: 

α) Τρία (3) καταστήματα ισογείου με στοιχεία: ΚΝ 18 
τ.μ., ΚΒ 19τ.μ. και ΚΜ 18τ.μ. 

β) Δύο (2) διαμερίσματα ισογείου, ενός (1) δωματίου με 
στοιχεία: ΙΝ. 29τ.μ. και ΙΒ 12τ.μ. 

γ) Δύο (2) διαμερίσματα πρώτου (1ου) ορόφου με στοι¬ 
χεία: 2Ν 54τ.μ. και2Β81 τ.μ. 

δ) Δύο (2) διαμερίσματα δευτέρου (2ου) ορόφου με 
στοιχεία: 3Ν 65 τ.μ. και 3Β 85 τ.μ. 

ε) Δύο (2) διαμερίσματα τρίτου (3ου) ορόφου με στοι¬ 
χεία: 4Ν 65τ.μ. και 4Β 85τ.μ. 

στ) Δύο (2) διαμερίσματα τετάρτου (4ου) ορόφου με 
στοιχεία: 5Ν 50 τ.μ. και 5Β 66τ.μ. ΕΣΟΧΗ. 

2. Διαμέρισμα στο Παλαιό Φάληρο, επί της οδού Νηρέ- 
ως 43, τετάρτου (4ου) ορόφου με στοιχεία Δ11 48,60 τ.μ. 

3. Ψιλή κυριότητα διαμερίσματος στο Παλαιό Φάληρο, 
επί της οδού Νηρέως 43, έκτου (6ου) ορόφου 95,48 τ.μ. 
όπου διέμενε ο Διαθέτης. 

Το διαμέρισμα τούτο παραμένει ΑΝΑΠΑΛΛΟΤΡΙΩΤΟ. 

Β. ΚΙΝΗΤΑ 

1. Μετοχές φυλασσόμενες στην ΕΙΙΒΟΒΑΝΚ: 

Εθνικής Τράπεζας Ελλάδος τεμάχια 1559 

Τράπεζας Ελλάδος τεμάχια 267 

ΑΕΡΗΑ Τράπεζα Πίστεως τεμάχια 2451 

Τράπεζας Μακεδονίας-Θράκης τεμάχια 122 

Ε.Ρ.Θ. ΕυΠΟΒΑΝΚ5.Α. τεμάχια420 

ΠΛΗΡΟΦΟΡΙΚΗΣ ΕΡΓΑΣΙΑΣ τεμάχια 10 

ΗΡΑΚΛΗΣ ΑΓΕΤ τεμάχια 72 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων, από την ημέρα του θανάτου του 
Διαθέτου και εντεύθεν. 

β) Οι τόκοι από τις καταθέσεις του ιδρύματος σε Τρά¬ 
πεζες ή άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4. 

Διοίκηση 

1. - Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από τους: 

1) Γρηγόριο ΣΚΑΛΚΕΑ, Ακαδημαϊκό, ομότιμο καθηγητή 
Ιατρικής του Πανεπιστημίου Αθηνών - Πρόεδρο. 

2) Ευγενία θυγ. Σταύρου Θεοχάρη - Αντιπρόεδρο. 

3) Μαρία θυγ. Σταύρου Θεοχάρη, Βυζαντινολόγο. 

4) Αντώνιο Κουνάδη, Ακαδημαϊκό. 

5) Θεμιστοκλή Ξανθόπουλο, Πρύτανη Ε.Μ.Π. 

6) Γεώργιο Τσαμασφύρο, αναπληρωτή Καθηγητή 
Ε.Μ.Π. 

7) Εμμανουήλ Ε. Γδούτο 

8) Νικόλαο Π. Ανδριανόπουλο 

9) Γεώργιο Θεοφάνους, επίτιμο Δικηγόρο 

2. - Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γεν. Γραμματέα και τον Ταμία. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικαταστάσης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο- 

λοιπών μελών, σύμφωνα με τις διατάξεις του άρθρου 99 
του α.ν. 2039/1939, ως κατωτέρω: 

Ο Πρόεδρος από τον εκάστοτε Γενικό Γραμματέα της 
Ακαδημίας Αθηνών. Εις περίπτωση αρνήσεως αυτού από 
Ακαδημαϊκό της τάξεως των Θετικών Επιστημών. 

Η θέση των ισοβίων μελών, Ευγενίας και Μαρίας Σταύ¬ 
ρου Θεοχάρη, δεν θα πληρωθεί, εις τρόπον ώστε, μετά 
τον θάνατό τους το Διοικητικό Συμβούλιο να καταστεί 
ΕΠΤΑΜΕΛΕΣ. 

Ο Κουνάδης Αντώνιος από καθηγητή του Ε.Μ.Π. που να 
είναι και ακαδημαϊκός ή μέλοςτων θετικών επιστημώντης 
Ακαδημίας Αθηνών. 

Ο Ξανθόπουλος Θεμιστοκλής από τον εκάστοτε πρύτα¬ 
νη του Ε.Μ.Π. 

Ο Τσαμασφύρος Γεώργιος από τον αρχαιότερο εν 
ενεργεία καθηγητή Μηχανικής του Ε.Μ.Π. 

Ο Γδούτος Εμμανουήλ από καθηγητή της Μηχανικής, 
κατά προτίμηση περιφερειακού πανεπιστημίου, κατά την 
κρίση του Διοικητικού Συμβουλίου του Ιδρύματος. 

Ο Ανδριανόπουλος Νικόλαος από ένα έκτων αρχαιοτέ- 
ρων καθηγητών του τομέα της Μηχανικής. 

Ο Θεοφάνους Γεώργιος, κατά προτίμηση από Νομικό, 
σύμφωνα με πρόταση του Διοικητικού Συμβουλίου του 
ιδρύματος. 

4. - Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότε το ζητήσει ο Πρόεδρος ή η 
Αντιπρόεδρος ή πέντε (5) από τα μέλη του, με γραπτή αί¬ 
τησή του προς τον Πρόεδρο, πάντοτε όμως έπειτα από 
πρόσκληση του Προέδρου. 

5. - Το Διοικητικό Συμβούλιο βρίσκεται σε απαρτία όταν 
τα πρόντα μέλη είναι περισσότερα από τα απάντα. Μετα¬ 
ξύ των παρόντων πρέπει υποχρεωτικά, να είναι και ο Πρό¬ 
εδρος ή ο νόμιμος αναπληρωτής του. 

6. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος και η Αντιπρόεδρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή και δεν επιτρέπεται εις 
αυτά οποιαδήποτε απονομή βραβείων ή οικονομικών ενι¬ 
σχύσεων. Δικαιούνται όμως οδοιπορικώνή άλλων εξόδων 
που δαπάνησαν για την εκτέλεση υπηρεσίας του ιδρύμα¬ 
τος, εφόσον έγιναν έπειτα από ειδική εντολή του Διοικητι¬ 
κού Συμβουλίου και αποδεικνύεται ότι πραγματοποιήθη¬ 
καν νόμιμα. 

10. - Τα έξοδα των λειτουργικών αναγκών του Ιδρύμα¬ 
τος, μετά την αφαίρεση των αναγκαίων δαπανών και διερ¬ 
γασιών για την ίδρυση και εγκατάσταση τούτου, δεν είναι 
επιτρεπτό να υπερβαίνουντο 15% των εσόδων μη συμπε- 
ριλαμβανομένης στο ποσοστό αυτό της δαπάνης για πρό¬ 
σληψη αναγκαίου προσωπικού του Ιδρύματος. 


11. - Το Ίδρυμα μπορεί να διαθέτει ένα μέρος από τα 
έσοδά του για διάφορες επωφελείς επενδύσεις κατά την 
απόλυτο κρίση του Δ.Σ., κατόπιν ειδικότερης έγκρισης, 
σύμφωνα με το άρθρο 73 του α.ν. 2039/39. 

12. - Το Δ.Σ. του ιδρύματος υποχρεούται να φροντίζει 
για την συντήρηση και πληρωμή των εξόδων του τάφου 
του Διαθέτη στο Α' Νεκροταφείο Αθηνών, τηντέλεση μνη- 
μοσύνων του Διαθέτου και την ανέγερση της προτομής 
αυτού. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας καιτις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.- Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου δεκαπέντε (15) τουλάχιστον μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 

οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 


2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1. - Δικαίωμα υποτροφίας έχουν οι νέοι επιστήμονες, οι 
σπουδαστές και οι πτυχιούχοι Πολυτεχνικών και Πανεπι¬ 
στημιακών Σχολών, κατά την κρίση του Διοικητικού Συμ¬ 
βουλίου και σύμφωνα πάντοτε μετουςσκοπούςτου ιδρύ¬ 
ματος. 

2. - Η επιλογή καιανακήρυξητωνυποτρόφωνγίνεταιχω- 
ρίς διαγωνισμό, σύμφωνα με τις διατάξεις του παρόντος 
οργανισμού, του α.ν. 2039/1939 και του από 18.8.1941 
καν. δ/τος (ΦΕΚ286Ά). 

Άρθρο 10 

Χορήγηση υποτροφιών 

1. - Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις του άρθρου 54 του 
α.ν. 2039/1939 και του άρθρου 28 του από 18.8.1941 σχε¬ 
τικού καν. δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23, 24, 26 και 
27του από 18.8.1941 καν. δ/τος (ΦΕΚ286Ά). 

3. - Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τον παρό¬ 
ντα οργανισμό και το άρθρο 29 του παραπάνω καν. δ/τος, 
οι οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων. 

Άρθρο 11 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του α.ν.2039/1939 καιτου από 20-12-1939 βασιλικού σχε¬ 
τικού δ/τος (ΦΕΚ552Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 

όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρού- 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 κανονιστικού διατάγ¬ 
ματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2.- Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του Ιδρύματος - Τύχη της περιουσίας αυτού 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ακαδημία 
Αθηνών, ως κεφάλαιο αυτοτελούς διαχείρισης για την 
πραγματοποίηση των ίδιων σκοπών. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 7 Αυγούστου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 
-♦- 

ΑΠΟΦΑΣΕΙ Σ 

Αριθ. 1078805/4492/576/Α0014 (2) 

Παράταση προθεσμιών υποβολής δηλώσεων και καταβο- 
λήςτωνοφειλόμενωνφόρωνγιατηΔ.Ο.Υ. Ιστιαίας, λό¬ 
γω μεταστέγασής της σε νέο κτίριο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34/Α) με την οποία παρέχεται εξουσιο¬ 
δότηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 


2. Τις παρακάτω διατάξεις του ν.2859/2000 όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του ν.2238/1994 (ΦΕΚ 151 Α). 

4. Τη διάταξη του άρθρου 8 του Ν. 1284/1982 (ΦΕΚ 
114/Α), με την οποία εξουσιοδοτείται ο Υπουργός Οικο¬ 
νομικών να παρατείνει με αποφάσεις του τις προθεσμίες 
καταβολής βεβαιωμένων χρεών προς το Δημόσιο και 
προς τρίτους. 

5. Τις διατάξεις του άρθρου 5 του Ν.Δ. 356/74 (ΚΕΔΕ) 

6. Τις δυσχέρειες που δημιουργούνται στους φορολο- 
γουμένους της Δ.Ο.Υ. Ιστιαίας για την εκπλήρωση των 
φορολογικών τους υποχρεώσεων κατά τις ημερομηνίες 
20, 21 και 22/8/2001, λόγω των αναγκαίων εργασιών με- 
ταστέγασης της πιο πάνω Δ.Ο.Υ. 

7. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 /Β) με την οποία αναθέτονται αρμοδιότητες του 
υπουργού στους Υφυπουργούς Οικονομικών. 

8. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι και 23η Αυγούστου 2001 τις προ¬ 
θεσμίες υποβολής δηλώσεων και καταβολής φόρων, τε¬ 
λών και εισφορών που κανονικά έληγαν στις 20, 21 και 22 
Αυγούστου 2001, για τη Δ.Ο.Υ. Ιστιαίας. Ακολουθούν ανά 
εργάσιμη ημέρα οι λήξεις των προθεσμιών των υποκειμέ¬ 
νων που οΑΦΜ τους τελειώνει στα επόμενα του 2 ψηφία. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 21 Αυγούστου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/8632/0025 (3) 

Αύξηση μετοχικού κεφαλαίου του Ελληνικού Οργανισμού 
Μικρομεσαίων Μεταποιητικών Επιχειρήσεων και Χει¬ 
ροτεχνίας (ΕΟΜΜΕΧ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 25 και 26 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α7 
26.9.85). 

2. Τις διατάξεις του άρθρου 12 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
Κρατικών Δαπανών» (ΦΕΚ 38/Ά/14.3.97). 

3. Την 303/5.5.2000 κοινή απόφαση του Πρωθυπουρ¬ 
γού και του Υπουργού Ανάπτύξης «Περί ανάθεσης αρμο¬ 
διοτήτων» (ΦΕΚ 594/ Β'/5.5.2000). 

4. Το 3306/133/8.2.2001 έγγραφο της Δ/νσης Βιομηχα¬ 
νικής Πολυτικής της Γενικής Γραμματείας Βιομηχανίας 
του Υπουργείου Ανάπτυξης, αποφασίζουμε: 

Την αύξηση υπέρ του Ελληνικού Δημοσίου του μετοχι¬ 
κού κεφαλαίου της ΑΈ. ΕΟΜΜΕΧ με την έκδοση ονομα¬ 
στικών μετοχών ίσης αξίας με το ποσό των δραχμών τεσ- 

σάρων δισεκατομμυρίων διακοσίων εβδομήντα ενός εκα¬ 
τομμυρίων τετρακοσίων είκοσι οχτώ χιλιάδων 
(4.271.428.000), το οποίο αντιπροσωπεύει ισόποση επι¬ 
χορήγηση που καταβλήθηκε από τον Γενικό Κρατικό Προϋ¬ 
πολογισμό (Πρόγραμμα Δημοσίων Επενδύσεων) οικονομι¬ 
κού έτους 2000. 

Από την απόφαση αυτή δενπροκαλείται, δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2001 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. 2/45921/0025 (4) 

Αύξηση ανωτάτου ορίου έκδοσης εγγυητικών επιστολών 
από την Τράπεζα Αττικής Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις της παραγράφου 1 του άρθρου τρίτου 
του Νόμου 2441/96 (Α7 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Ελλη¬ 
νικής Τράπεζας της Ελλάδος και άλλες διατάξεις». 

2. - Το Π.Δ. 284/1988 «Οργανισμός του Υπουργείου Οι¬ 
κονομικών» (Α/128/88). 

3. - Την 2000019/13/0004/2.1.97 απόφαση του Υπουρ¬ 
γού Οικονομικών «Μεταβίβαση αρμοδιοτήτων και της 
εξουσίας να υπογράφουν με «Εντολή Υπουργού» στο Γ ε¬ 
νικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ. λ. π.». 

4. - Την απόφασή μας 2028691/4534/3.8.95 «Καθορι¬ 
σμός ανωτάτου ορίου έκδοσης εγγυητικών επιστολών 
από τις Τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π.». 

5. - Το από 7.8.2001 έγγραφο της ανωτέρω Τράπεζας με 
το οποίο ζητά την αύξηση του ορίου έκδοσης των εγγυη¬ 
τικών επιστολών της από 58.000.000.000 δρχ. που έχει 
καθοριστεί με την αριθ. 2/64460/0025/28.9.1999 απόφα¬ 
σή μας σε 100.000.000.000 δρχ. 

6. - Τη δραστηριότητα της Τράπεζας όπως εμφανίζεται 
σήμερα. 

7. - Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Τ ράπεζας Αττικής Α.Ε. στο ποσό των δρχ. 


εκατό δισεκατομμυρίων (100.000.000.000) με τους 
όρους και τις προϋποθέσεις βάσει των οπουων παρέχο¬ 
νται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Νομικά Πρόσωπα Δημοσίου 
Δικαίου για εκτέλεση έργων, προμήθειες κ.λ.π. (απόφασή 
μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2001 

Με εντολή Υπουργού 

Η Γενική Διευθύντρια 

ΑΡΕΤΗ ΑΣΗΜΑΚΟΠΟΥΛΟΥ 

-♦- 

Αριθ. Πρωτ. 102087/4195 (5) 

Διόρθωση σφάλματος απόφασης «Ρυθμιστική Θήρας 
κυνηγετικής περιόδου 2001 - 2002». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ 86/69 «περί δασικού κώδικα» 
(άρθρα 251,258, 259 και 261), το Ν.Δ 996/71 (άρθρο 11), 
του Ν. 177/75 (άρθρα 7 και 8), του Ν. 2637/98 (άρθρα 57, 
58 και 59). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
Ν. 2081/92 (ΦΕΚ 154/Α/10.9.92). 

3. Την 353001/13.4.2000 (ΦΕΚ 566/Β/20.4.2000) από¬ 
φαση του Πρωθυπουργού και του Υπουργού Γεωργίας 
για την ανάθεση αρμοδιοτήτων στους Υφυπουργούς Γε- 
ωργίας. 

4. Την σχετική εισήγηση της αρμόδιας Διεύθυνσης της 
Γενικής Γραμματείας Δασών και Φυσικού Περιβάλλο¬ 
ντος. 

5. Την 99613/3880/31.7.2001 (1050/Β/8.8.2001) απόφα¬ 
ση Υπουργού Γεωργίας περί «Ρυθμίσεις Θήρας για την 
κυνηγετική περίοδο 2001 - 2002», αποφασίζουμε: 

Η παράγραφος Α5 της 99613/3880/31.7.2001 (1050/Β/ 
8.8.2001) απόφασης του Υπουργού Γεωργίας περί «Ρυθ¬ 
μίσεις Θήρας για την κυνηγετική περίοδο 2001 - 2002», 
αντικαθίσταται ως κάτωθι: 

5. Περιορίζουμε την χρησιμοποίηση σκύλων δίωξης για 
άσκηση κυνηγίου από 15.9.2001 μέχρι 10.1.2002 σε τρεις 
(3) ημέρες την εβδομάδα (Τετάρτη, Σάββατο και Κυρια¬ 
κή), δηλαδή μόνο τις ημέρες κατά τις οποίες επιτρέπεται 
το κυνήγι του Λαγού και του Αγριόχοιρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Αυγούστου 2001 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
θ-ιτιηΜ: \λ/θ6γπ351θγ @ θΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη (02511 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 




Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























